

**คู่มือประชาชนการให้บริการข้อมูลข่าวสาร**

**ตามพระราชบัญญัติข้อมูลข่าวสารของทางราชการ พ.ศ. 2540**

**สำนักปลัด**

**องค์การบริหารส่วนตำบลลำเลียง**

**คำนำ**

ตามพระราชบัญญัติข้อมูลข่าวสารของทางราชการ พ.ศ. ๒๕๔๐ บัญญัติให้หน่วยงานของรัฐ ต้องจัดให้มีข้อมูลข่าวสารอย่างน้อยตามที่กฎหมายกำหนดไว้ให้ประชาชนเข้าตรวจดูได้ และตามประกาศคณะกรรมการข้อมูลข่าวสารของทางราชการเรื่อง หลักเกณฑ์และวิธีการเกี่ยวกับการ จัดให้มีข้อมูลข่าวสารไว้ให้ประชาชนเข้าตรวจดู ณ ที่ทำการของหน่วยงานโดยเลือกสถานที่จัดเก็บ รวบรวมข้อมูลข่าวสารเรียกว่าศูนย์ข้อมูลข่าวสาร

สำนักงานองค์การบริหารส่วนตำบลลำเลียงตระหนักถึงความสำคัญของพระราชบัญญัติดังกล่าว จึงได้จัดตั้งศูนย์ข้อมูลข่าวสารขององค์การบริหารส่วนตำบลลำเลียงขึ้น เพื่อให้บริการข้อมูลข่าวสารแก่ประชาชน และได้จัดทำรายละเอียด ประเภทข้อมูลข่าวสาร และขั้นตอนการขอรับบริการสืบค้นข้อมูลข่าวสารของทางราชการ เพื่อให้ เป็นไปตามเจตนารมณ์ของพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

สำนักปลัด

องค์การบริหารส่วนตำบลลำเลียง

**การให้บริการข้อมูลข่าวสาร ศูนย์ข้อมูลข่าวสารองค์การบริหารส่วนตำบลลำเลียง**

องค์การบริหารส่วนตำบลลำเลียงได้ปฏิบัติตามกฎหมายข้อมูลข่าวสารของทางราชการเกี่ยวกับการเปิดเผย ข้อมูลข่าวสารของทางราชการให้เป็นไปตามพระราชบัญญัติข้อมูลข่าวสารของทางราชการ พ.ศ. ๒๕๔๐ โดยจัดตั้งศูนย์ข้อมูลข่าวสารขององค์การบริหารส่วนตำบลลำเลียงขึ้น เพื่อให้บริการข้อมูลข่าวสารของทางราชการตามที่กฎหมายกำหนดแก่ประชาชนในวันและเวลาราชการ ณ สำนักปลัด องค์การบริหารส่วนตำบลลำเลียง ตำบลลำเลียง อำเภอลำเลียง จังหวัดระนอง

ตามพระราชบัญญัติข้อมูลข่าวสารของทางราชการ พ.ศ. 2540 ได้แบ่งประเภทข้อมูลข่าวสารของทางราชการออกเป็น 3 ประเภทใหญ่ๆ ซึ่งก่อให้เกิดสิทธิแก่ประชาชนในการเข้าถึงข้อมูลข่าวสารแตกต่างกัน กล่าวคือ

1. ข้อมูลข่าวสารที่ต้องเปิดเผยเป็นการทั่วไปอย่างแพร่หลาย

2. ข้อมูลข่าวสารที่ต้องจัดไว้ให้ประชารชนเข้าตรวจดูได้

3. ข้อมูลข่าวสารที่ประชาชนใช้สิทธิขอตรวจดูเป็นการเฉพาะราย

**ประเภทข้อมูลข่าวสารของทางราชการ**

**1. ข้อมูลข่าวสารที่ต้องเปิดเผยเป็นการทั่วไปอย่างแพร่หลาย**

พระราชบัญญัติข้อมูลข่าวสารของทางราชการ พ.ศ. 2540 มาตรา 7 กำหนดให้หน่วยงานของรัฐต้องส่งข้อมูลข่าวสารอย่างน้อยดังต่อไปนี้ลงพิมพ์ในราชกิจจานุเบกษา

(๑) โครงสร้างและการจัดองค์กรในการดำเนินงาน

(๒) สรุปอำนาจหน้าที่ที่สำคัญและวิธีการดำเนินงาน

(๓) สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐ

(๔) กฎระเบียบ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผน นโยบายหรือการตีความมีสภาพอย่างกฎ เพื่อให้มีผลเป็นการทั่วไปต่อเอกชนที่เกี่ยวข้อง

(๕) ข้อมูลข่าวสารอื่นๆ ที่คณะกรรมการข้อมูลข่าวสารของทางราชการกำหนด เพื่อความสะดวก ประชาชนที่สนใจสามารถเข้าตรวจดูข้อมูลข่าวสาร ตามมาตรา ๗ นี้ได้ ณ ศูนย์ข้อมูลข่าวสารองค์การบริหารส่วนตำบลลำเลียง ตำบลลำเลียง อำเภอกระบุรี จังหวัดระนอง

**2. ข้อมูลข่าวสารของทางราชการอย่างน้อยตามที่กฎหมายกำหนดเพื่อให้ประชาชนเข้าตรวจดูได้**

ตามมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ ได้กำหนดให้หน่วยงานของรัฐต้องจัดให้มีข้อมูลข่าวสารที่กำหนดไว้ในมาตรา ๙ ของกฎหมาย เพื่อให้ประชาชนสามารถเข้าตรวจดูได้ โดยมีข้อมูลข่าวสารอย่างน้อย ดังต่อนี้

(๑) ผลการพิจารณาหรือคำวินิจฉัยที่มีผลโดยตรงต่อเอกชนรวมทั้งความเห็นแย้งและคำสั่ง เกี่ยวข้องในการพิจารณาวินิจฉัยดังกล่าว

(๒) นโยบายและการตีความ ที่ไม่เข้าข่ายการลงตีพิมพ์ในราชกิจจานุเบกษามาตรา ๗ (๔)

(๓) แผนงาน โครงการ และงบประมาณรายจ่ายประจำปีที่กำลังดำเนินการ

(๔) คู่มือหรือคำสั่งเกี่ยวกับวิธีปฏิบัติของเจ้าหน้าที่ของรัฐ ซึ่งมีผลกระทบถึงสิทธิหน้าที่ของเอกชน

(๕) สิ่งพิมพ์ที่ได้มีการอ้างถึงในราชกิจจานุเบกษา

(๖) สัญญาสัมปทาน สัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกชนในการจัดทำบริการสาธารณะ

(๗) มติคณะรัฐมนตรี หรือมติคณะกรรมการที่แต่งตั้งโดยกฎหมายหรือโดยคณะรัฐมนตรี ทั้งนี้ ให้ระบุรายชื่อรายงานทางวิชาการ รายงานข้อเท็จจริง หรือข้อมูลข่าวสารที่นำมาใช้ในการพิจารณาไว้ด้วย

(๘) ข้อมูลข่าวสารอื่นตามที่คณะกรรมการข้อมูลข่าวสารของราชการกำหนด ได้แก่ การประกวดราคา ประกาศสอบราคา และสรุปผลการพิจารณาการจัดจ้างเป็นรายเดือนทุกๆ เดือน โดยประชาชนสามารถเข้าตรวจดูข้อมูลข่าวสารมาตรา ๙ ได้ที่ ณ ศูนย์ข้อมูลข่าวสารองค์การบริหารส่วนตำบลลำเลียง ตำบลลำเลียง อำเภอลำเลียง จังหวัดระนอง

องค์การบริหารส่วนตำบลลำเลียง ได้จัดตั้งศูนย์ข้อมูลข่าวสารองค์การบริหารส่วนตำบลลำเลียงให้บริการข้อมูลแก่ประชาชน โดยดำเนินการ ดังนี้

* จัดสถานที่ไว้ให้บริการข้อมูลข่าวสาร
* จัดทำสมุดทะเบียนสำหรับผู้เข้ามาขอตรวจดูข้อมูล
* จัดทำแฟ้มข้อมูลข่าวสารมาตรา ๙ (๑) - (๘)
* จัดทำขั้นตอนการขอรับบริการข้อมูลให้ชัดเจน
* จัดทำป้ายบอกสถานที่ติดต่อขอข้อมูลให้ชัดเจน
* ทำแบบฟอร์มคำขอข้อมูลข่าวสาร
* จัดเตรียมแบบประเมินความพึงพอใจ
* รวบรวมสถิติการให้บริการ และจัดทำรายงานส่งให้ศูนย์ข้อมูลข่าวสารของสำนักงานองค์การบริหารส่วนตำบลลำเลียง

**3. ข้อมูลข่าวสารที่ประชาชนใช้สิทธิขอตรวจดูเป็นการเฉพาะราย**

ตามมาตรา ๑๑ แห่งพระราชบัญญัติข้อมูลข่าวสารของราชการ พ.ศ.๒๕๔๐ ได้กำหนดให้หน่วยงานของรัฐมีหน้าที่จัดหาข้อมูลสารให้กับประชาชนตามที่ขอ โดยกำหนดเป็นหลักปฏิบัติว่าถ้ามีผู้มาขอข้อมูลข่าวสารอื่นใดของราชการและคำขอของผู้นั้นระบุข้อมูลข่าวสารที่ต้องการในลักษณะที่อาจเข้าใจได้ตามควรให้ หน่วยงานของรัฐผู้รับผิดชอบจัดหาข้อมูลข่าวสารนั้นให้แก่ผู้ขอในเวลาอันสมควร ซึ่งจะเห็นได้ว่ารูปแบบการจัดข้อมูลข่าวสารให้กับผู้ขอเป็นรายกรณี ซึ่งมีความแตกต่างกันขึ้นกับความต้องการแต่ละคน จึงอาจถือได้ว่าเป็น การจัดข้อมูลข่าวสารให้กับประชาชนเฉพาะราย

ประชาชนที่ต้องการขอข้อมูลข่าวสารอื่นๆ องค์การบริหารส่วนตำบลลำเลียงนอกเหนือจากข้อมูล ข่าวสารตามมาตรา ๗ และมาตรา ๙ สามารถยื่นคำขอข้อมูลข่าวสารเป็นการเฉพาะรายได้ ณ ศูนย์ข้อมูล ข่าวสาร โดยกรอกรายละเอียดในแบบคำขอข้อมูลข่าวสาร

****

**แบบคำร้องขอข้อมูลข่าวสารของทางราชการ**

เขียนที่...............................................................

วันที่.........เดือน............................ พ.ศ. ..........

ข้าพเจ้า (นาย/นาง/นางสาว).................................................................................... อายุ..................ปี

อาชีพ....................... เลขที่บัตรประชาชน..................................................... บ้านเลขที่............... หมู่ที่..............ตรอก/ซอย................................. ถนน................................... ตำบล/แขวง........................................................... อำเภอ/เขต...................................... จังหวัด.............................................. โทรศัพท์..................................

มีความประสงค์ □ ขอเอกสาร/ข้อมูล □ ขอเข้าตรวจดูข้อมูลข่าวสาร เรื่อง ดังนี้

๑. .........................................................................................................................................................................

๒. .........................................................................................................................................................................

๓. .........................................................................................................................................................................

เพื่อนำไป..............................................................................................................................................................

ทั้งนี้ ข้าพเจ้ายินยอมจ่ายค่าธรรมเนียมตามประกาศคณะกรรมการข้อมูลข่าวสารของทางราชการกำหนด

ลงชื่อ........................................ผู้ยื่นคำขอ

(....................................)

|  |  |
| --- | --- |
| **(สำหรับเจ้าหน้าที่)**  ได้ดำเนินการ □ ให้ข้อมูล/เอกสารที่ผู้ขอต้องการแล้ว  □ ได้ตรวจดูข้อมูล/เอกสารแล้ว  □ นัดมารับเอกสาร วันที่ ...................  □ เปิดได้เฉพาะบางส่วน  □ ไม่สามารถเปิดเผยได้ เพราะ..............  ............................................................  (ลงชื่อ).....................................เจ้าหน้าที่  (........................................)  เรียน ปลัดองค์การบริหารส่วนตำบลลำเลียง  เพื่อโปรดอนุเคราะห์ข้อมูลตามข้อความข้างต้นด้วย  (ลงชื่อ).......................................  (.....................................)  ตำแหน่ง หัวหน้าสำนักปลัด | เรียน นายกองค์การบริหารส่วนตำบลลำเลียง  .....................................................................  .....................................................................  (ลงชื่อ).......................................  (.....................................)  ตำแหน่ง ปลัดองค์การบริหารส่วนตำบลลำเลียง  (ลงชื่อ).......................................  (.....................................)  ตำแหน่ง นายกองค์การบริหารส่วนตำบลลำเลียง |

**เงื่อนไขการให้บริการข้อมูลข่าวสาร**

๑. ข้อมูลข่าวสารที่ขอตรวจดู ต้องเป็นข้อมูลที่มีอยู่แล้วเท่านั้น มิใช่เป็นการจัดทำวิเคราะห์ จำแนก รวบรวม หรือจัดทำให้มีขึ้นใหม่

๒. การจัดทำข้อมูลข่าวสาร จะจัดทำสำเนาให้ ๑ ชุด ต่อหนึ่งข้อมูลข่าวสาร

๓. เจ้าหน้าที่อาจงดให้บริการในการที่มีการขอข้อมูลข่าวสารนั้นๆ ซ้ำ หรือบ่อยครั้งโดยไม่มีเหตุผลสมควร

**ขั้นตอนการรับบริการ**

๑. ลงทะเบียนโดยลงชื่อ นามสกุล ที่อยู่ที่ติดต่อได้ และข้อมูลที่ต้องการตรวจดูในสมุด ทะเบียนที่หน่วยงานจัดให้ ณ จุดบริการ

๒. ตรวจสอบข้อมูลที่ต้องการจากบัญชีรายการข้อมูล ซึ่งให้บริการที่ศูนย์ข้อมูลข่าวสารสำนักงานองค์การบริหารส่วนตำบลลำเลียงหรือติดต่อเจ้าหน้าที่เพื่อขอสำเนา

๓. สอบถามเจ้าหน้าที่ผู้รับผิดชอบเกี่ยวกับข้อมูลที่ต้องการ

๔. กรณีเป็นข้อมูลที่ไม่ได้จัดเตรียมไว้ให้ดู ผู้รับต้องกรอกแบบคำขอข้อมูลข่าวสารของสำนักงานองค์การบริหารส่วนตำบลลำเลียงยื่นให้กับเจ้าหน้าที่ เพื่อรวบรวมข้อมูลให้ภายใน ๑๕ วันทำการ

๕. ข้อมูลที่เมื่อเปิดเผยแล้ว อาจมีผลกระทบต่อผู้ที่เกี่ยวข้องหรือประโยชน์ส่วนรวม จะมีการนำเข้าพิจารณาในคณะกรรมการข้อมูลข่าวสารของหน่วยงานที่เกี่ยวข้อง และแจ้งผลให้ทราบภายใน ๑๕ วันทำการ

๖. กรอกแบบสำรวจความพึงพอใจการรับบริการข้อมูลข่าวสาร

**เงื่อนไขการให้บริการข้อมูลข่าวสาร**

๑. ข้อมูลข่าวสารที่ขอตรวจดู ต้องเป็นข้อมูลที่มีอยู่แล้วเท่านั้น มิใช่เป็นการจัดทำวิเคราะห์ จำแนก รวบรวม หรือจัดทำให้มีขึ้นใหม่

๒. การจัดทำข้อมูลข่าวสาร จะจัดทำสำเนาให้ ๑ ชุด ต่อหนึ่งข้อมูลข่าวสาร

๓. เจ้าหน้าที่อาจงดให้บริการในการที่มีการขอข้อมูลข่าวสารนั้นๆ ซ้ำหรือบ่อยครั้งโดยไม่มี เหตุผลสมควร

**ขั้นตอนการรับบริการ**

๑. ลงทะเบียนโดยลงชื่อ นามสกุล ที่อยู่ที่ติดต่อได้ และข้อมูลที่ต้องการตรวจดูในสมุด ทะเบียนที่หน่วยงานจัดให้ ณ จุดบริการ

๒. ตรวจสอบข้อมูลที่ต้องการจากบัญชีรายการข้อมูล ซึ่งให้บริการที่ศูนย์ข้อมูลข่าวสาร สำนักงานองค์การบริหารส่วนตำบลลำเลียงหรือติดต่อเจ้าหน้าที่เพื่อขอสำเนา

๓. สอบถามเจ้าหน้าที่ผู้รับผิดชอบเกี่ยวกับข้อมูลที่ต้องการ

๔. กรณีเป็นข้อมูลที่ไม่ได้จัดเตรียมไว้ให้ดู ผู้รับต้องกรอกแบบคำขอข้อมูลข่าวสารขององค์การบริหารส่วนตำบลลำเลียงยื่นให้กับเจ้าหน้าที่ เพื่อรวบรวมข้อมูลให้ภายใน ๑๕ วันทำการ

๕. ข้อมูลที่เมื่อเปิดเผยแล้ว อาจมีผลกระทบต่อผู้ที่เกี่ยวข้องหรือประโยชน์ส่วนรวม จะมีการนำเข้าพิจารณาในคณะกรรมการข้อมูลข่าวสารของหน่วยงานที่เกี่ยวข้อง และแจ้งผลให้ทราบภายใน ๑๕ วันทำการ

๖. กรอกแบบสำรวจความพึงพอใจการรับบริการข้อมูลข่าวสาร

**ช่องทางในการขอข้อมูลข่าวสารของสำนักงานองค์การบริหารส่วนตำบลลำเลียง** ประกอบด้วย 3 ช่องทาง ในการขอข้อมูลข่าวสารขององค์การบริหารส่วนตำบลลำเลียง

๑. ขอตรวจดูข้อมูลข่าวสารได้เองโดยสะดวก ณ ศูนย์ข้อมูลข่าวสารองค์การบริหารส่วนตำบลลำเลียง สำนักปลัด ในวันและเวลาราชการ สำนักงานองค์การบริหารส่วนตำบลลำเลียง อำเภอลำเลียง จังหวัดระนอง

๒. สอบถามทางโทรศัพท์ หมายเลข 0 7786 0644 ต่อ 103

3. ขอข้อมูลข่าวสารทางไปรษณีย์ ได้ที่ ศูนย์ข้อมูลข่าวสาร สำนักงานองค์การบริหารส่วนตำบลลำเลียง อำเภอกระบุรี จังหวัดระนอง

**สิทธิการรับรู้ข้อมูลข่าวสารของทางราชการของประชาชน**

**ตามพระราชบัญญัติข้อมูลข่าวสารของราชการ พ.ศ.๒๕๔๐**

พระราชบัญญัติข้อมูลข่าวสารของราชการ พ.ศ.๒๕๔๐ เป็นกฎหมายที่มีขึ้นรองรับ“สิทธิ ได้รู้ ” (Right to know) ของประชาชน หรือ สิทธิที่จะรับรู้ข้อมูลข่าวสารต่างๆ ที่เกี่ยวกับการดำเนินงานของรัฐ และกำหนดหน้าที่ของหน่วยงานของรัฐและเจ้าหน้าที่ของรัฐให้ต้องปฏิบัติตามกฎหมาย เพื่อรองรับและคุ้มครอง สิทธิของประชาชนไปพร้อมกัน โดยแนวคิดหลักของกฎหมายของข้อมูลข่าวสารของราชการ ดังนี้

๑. ให้ประชาชนมีโอกาสรับรู้ข้อมูลข่าวสารเกี่ยวกับการดำเนินงานต่างๆ ของรัฐ โดยกำหนดข้อยกเว้นให้ชัดเจน เพื่อให้ประชาชนใช้สิทธิรับรู้ข้อมูลข่าวสารเพื่อการมีส่วนร่วม ในการกำหนดนโยบายและตรวจสอบการใช้อำนาจรัฐให้เป็นไปอย่างโปร่งใสอันเป็นหลักการพื้นฐานที่สำคัญยิ่งต่อการพัฒนาสังคมประชาธิปไตย

๒. รองรับสิทธิของประชาชนในการเข้าถึงข้อมูลข่าวสารของราชการที่อยู่ในความครอบครองของ หน่วยงานของรัฐ ได้แก่ สิทธิในการขอคำปรึกษา สิทธิในการตรวจดูข้อมูล สิทธิในการข้อมูลข่าวสารอื่นใดของ ราชการ สิทธิในการขอสำเนาหรือสำเนาที่มีการรับรองสิทธิในการได้รู้ถึงขอมูลส่วนบุคคล สิทธิในการ ดำเนินการแทนผู้เยาว์ สิทธิในการร้องเรียน และสิทธิในการอุธรณ์

๓. ข้อมูลข่าวสารของราชการเกือบทั้งหมดหรือส่วนใหญ่ สามารถเปิดเผยได้ภายใต้หลักการที่ว่า “เปิดเผยเป็นหลัก ปกปิดเป็นข้อยกเว้น” โดยข้อยกเว้นจะมีได้ เฉพาะที่กฎหมายกำหนดว่าไม่ต้องเปิดเผย เท่านั้น

**สิทธิของประชาชน**

พระราชบัญญัติข้อมูลข่าวสารของราชการ พ.ศ.2540 ได้กำหนดสิทธิของประชาชนดังนี้

**สิทธิของประชาชนในการเข้าตรวจดูข้อมูลข่าวสารของราชการของหน่วยงานของรัฐ**

๑. สิทธิการเข้าตรวจดู

สิทธิในการเข้าตรวจดูข้อมูลข่าวสารของทางราชการ ประชาชนสามารถทำได้ แม้ว่าจะไม่มีส่วนได้ เสียเกี่ยวข้องกับข้อมูลข่าสารนั้น โดยกฎหมายได้กำหนดให้หน่วยงานของรัฐจะต้องเตรียมข้อมูลข่าวสารของ ราชการอย่างน้อยตามที่กฎหมายกำหนด ไว้ตามมาตรา 9 นำไปรวมไว้ที่ศูนย์ข้อมูลข่าวสารของราชการ เพื่อให้ ประชาชนเข้าตรวจดูได้ เช่น แผนงานโครงการและงบประมาณ สัญญาสัมปทาน สัญญาที่มีลักษณะผูกขาดตัด ตอน เป็นต้น

๒. สิทธิในการขอสำเนาหรือการรับรองสำเนาถูกต้อง

เมื่อประชาชนได้ใช้สิทธิเข้าตรวจดูแล้ว หากสนใจข้อมูลข่าวสารของราชการเรื่องใด ก็มีสิทธิที่จะขอสำเนา และขอให้รับรองสำเนาถูกต้อง จากหน่วยงานของรัฐในเรื่องนั้นได้

**สิทธิของประชาชนที่จะยื่นคำขอข้อมูลข่าวสารเรื่องหนึ่งเรื่องใดตามที่ตนเอง**

**ประสงค์จะรู้หรือเพื่อนำไปเผยแพร่ให้ผู้อื่นได้รู้หรือพิทักษ์สิทธิของตนเอง หรือชุมชน หรือสังคม**

๑. ประชาชนมีสิทธิยื่นคำขอข้อมูลข่าวสารได้ทุกเรื่อง สิทธิในการยื่นค˚าขอข้อมูลข่าวสารนี้ ถือว่าเป็นไปตาม มาตรา ๑๑ ของกฎหมาย ที่ประชาชนมีสิทธิยื่นคำขอข้อมูลข่าวสารของราชการได้ทุกเรื่องโดยกฎหมายไม่ได้จำกัดหรือข้อห้ามว่าไม่ให้ยื่นคำขอข่าวสารประเภทใดเรื่องใด และผู้ใช้สิทธิยื่นคำขอตามกฎหมายนี้ก็ไม่จำเป็นต้องมีส่วนได้ ส่วนเสียเช่นเดียวกับสิทธิเข้าตรวจดูข้อมูลข่าวสาร

๒. ประชาชนได้ใช้สิทธิยื่นคำขอข้อมูลข่าวสาร โดยเขียนคำขอให้เข้าใจได้พอสมควรว่าขอข้อมูล ข่าวสารเรื่องใด หน่วยงานของรัฐจะต้องจัดให้ในเวลาอันสมควร กฎหมายได้บัญญัติรับรองสิทธิการขอข้อมูล ข่าวสารของทางราชการไว้ว่า ถ้าประชาชนได้เขียนคำขอให้เข้าใจได้พอสมควรว่าข้อมูลข่าวสารเรื่องใด หน่วยงานของรัฐผู้รับผิดชอบจะต้องจัดหาข้อมูลข่าวสารให้กับประชาชนที่ยื่นคำขอในเวลาอันควรด้วยเช่นกัน โดยในปีงบประมาณ ๒๕๔๘ คณะรัฐมนตรีได้มีมติ.ให้หน่วยงานของรัฐถือปฏิบัติดังนี้

๒.๑ กรณีที่ประชาชนขอข้อมูลข่าวสารของรัฐ ซึ่งข้อมูลข่าวสารนั้นหน่วยงานของรัฐมีข้อมูลพร้อมที่จะจัดหาให้ได้ จะต้องดำเนินการให้แล้วเสร็จโดยเร็วภายในวันที่ขอรับบริการ

๒.๒ กรณีที่ขอมูลข่าวสารที่ขอที่ขอมีจำนวนมาก หรือไม่สามารถดำเนินการให้แล้วเสร็จ ภายใน ๑๕ วัน จะต้องแจ้งผู้ขอข้อมูลทราบภายใน ๑๕ วัน รวมทั้งแจ้งกำหนดวันที่จะดำเนินการแล้วเสร็จให้ผู้ขอทราบ ด้วย

๒.๓ กรณีที่ไม่เปิดเผยข้อมูลข่าวสารตามคำขอ จะต้องแจ้งคำสั่งมิให้เปิดเผยข้อมูลพร้อมเหตุผลให้ผู้ขอ ข้อมูลทราบภายใน ๑๕ วัน นับจากวันที่ได้รับคำขอ

๓. การใช้สิทธิขอข้อมูลข่าวสารของประชาชนต้องไม่บ่อยครั้งหรือจำนวนมากโดยไม่มีเหตุผลอัน สมควร แม้ว่าสิทธิการยื่นขอข้อมูลข่าวสารของประชาชน ซึ่งกฎมายรองรับให้เป็นสิทธิของคนทุกคนโดยไม่จำเป็นต้องมีส่วนได้ส่วนเสีย แต่ถ้าประชาชนยื่นคำขอข้อมูลข่าวสารบ่อยครั้งโดยไม่มีเหตุผลอันควร หน่วยงาน ของรัฐก็อาจให้เหตุผลนี้

**ขั้นตอนการให้บริการข้อมูลข่าวสาร**

รับคำร้องและตรวจสอบคำร้องซึ่งขอให้มีการเปิดเผยข้อมูลข่าวสารของทางราชการ (5 นาที)

ถ้าไม่มีข้อมูลข่าวสารในศูนย์ข้อมูลข่าวสาร

ถ้ามีข้อมูลข่าวสารในศูนย์ข้อมูลข่าวสาร

(ให้บริการทันที)

ให้กรอกแบบฟอร์มคำขอ (ถ้ามี)

ช่วยเหลือ/แนะนำ/ค้นหาจากดัชนีข้อมูลข่าวสารที่ เก็บ ณ ศูนย์ข้อมูลข่าวสาร หรือที่แยกเก็บไว้ต่างหาก

ให้ความช่วยเหลือในการกรอกแบบฟอร์มหรือเจ้าหน้าที่กรอกเอง

ถ้าสงสัยว่าเป็นบุคคลต่างด้าว ขอดูหลักฐาน เจ้าหน้าที่อาจไม่ให้บริการก็ได้

ขอรายละเอียด ชื่อ ที่อยู่ ที่ติดต่อ

ถ้าสงสัยว่าเป็นบุคคลต่างด้าว ขอดูหลักฐาน เจ้าหน้าที่อาจไม่ให้บริการก็ได้

ถ่ายสำเนา

รับรองสำเนาถูกต้อง

แนะนำให้ไปที่เก็บข้อมูลข่าวสารแห่งอื่น

เสนอคำร้องให้คณะกรรมการข้อมูลข่าวสารของ อบต. ลำเลียง พิจารณาว่าจะเปิดเผยข้อมูลข่าวสารตามคำขอได้หรือไม่ (3 วัน)

เสนอนายกฯ พิจารณา

มีคำสั่งอนุญาต/ไม่อนุญาต (5 วัน)

ติดต่อนัดหมายฟังผลคำขอ

(ภายใน 15 วัน)

มีคำสั่งอนุญาต/ไม่อนุญาต (5 วัน)

เสร็จสิ้น

ถ่ายสำเนา/รับรองสำเนาถูกต้อง

**เอกสารอ้างอิง**

สำนักงานคณะกรรมการข้อมูลข่าวสารของราชการ.(๒๕๔๗) สิทธิรับรู้ข้อมูลข่าวสารของประชาชนตามพระราชบัญญัติข้อมูลข่าวสาร ของราชการ พ.ศ.๒๕๔๐ กรุงเทพฯ: ศรีเมืองการพิมพ์

สำนักงานคณะกรรมการข้อมูลข่าวสารของราชการ.(๒๕๔๘) คู่มือการปฏิบัติงานตามพระราชบัญญัติข้อมูลข่าวสารราชการ พ.ศ. ๒๕๔๐ ของเจ้าหน้าที่รัฐ. กรุงเทพฯ : ศรีเมืองการพิมพ์

เว็บไซต์ของสำนักงานคณะกรรมการข้อมูลข่าวสารของราชการ ที่ www.oic.go.th